钦定古今图书集成/明伦汇编/氏族典/第432卷 > 赵若
## 钦定古今图书集成/明伦汇编/氏族典/第432卷 > 赵若

按《万姓统谱》：“若字顺之，崇安人。初下江南，蒙古歹丞相入闽，一见器重之，荐于朝，授同安县尹。不仕，隐于
家。高丞相开闽省，三使人来聘，强为往见，辟之仕不
就而归。赋诗略云：‘人事不易谐，虚名竟何益。少年倦
束带，投老当自佚。闭户读书，时贵有谘事，造庐而请
焉。长于诗，尤工音律，长短句，有清真风韵。或自度曲’”
教子弟按之丝竹。会燕饮则出以相娱乐。时人多之。